प्रियंका चोपड़ा का धांसू वीडियो हुआ वायरल, बोलीं- हमें क्वीन बनने के लिए किंग की जरूरत नहीं...देखें Video  
प्रियंका चोपड़ा ने शेयर किया वीडियो
एक्ट्रेस ने कहा कि हमें क्वीन बनने के लिए किंग की जरूरत नहीं
प्रियंका चोपड़ा का वीडियो हुआ वायरल
बॉलीवुड एक्ट्रेस प्रियंका चोपड़ा (Priyanka Chopra) फिल्मों के साथ-साथ सोशल मीडिया पर भी खूब एक्टिव रहती हैं. उनकी फोटो और वीडियो, दोनों ही एक्ट्रेस को सुर्खियों में खींच लाते हैं. हाल ही में एक्ट्रेस ने अपना एक वीडियो शेयर किया है, जिसने लोगों का खूब ध्यान खींचा है. इस वीडियो में प्रियंका चोपड़ा कहती नजर आ रही हैं कि किसी भी लड़की को क्वीन बनने के लिए किंग की जरूरत नहीं है. वह अपना रास्ता खुद बना सकती हैं. प्रियंका चोपड़ा का यह वीडियो सोशल मीडिया पर खूब वायरल हो रहा है, साथ ही लोग इस पर अपना रिएक्शन भी दे रहे हैं. 

An inspiring, heart-warming story of changing the world and creating your own destiny...join our sisterhood with Elsa & Anna #Frozen2 in cinemas November 22 @disneyfilmsindia #FrozenSisters #GirlsForGirls @parineetichopra
A post shared by  Priyanka Chopra Jonas (@priyankachopra) on Oct 31, 2019 at 11:30pm PDT

वीडियो में प्रियंका चोपड़ा (Priyanka Chopra) ने कहा, "कहते हैं लड़कियों को समझना बहुत मुश्किल है, बिल्कुल सच कहा है. क्योंकि जितना लोगों ने हमें समझा है, हम उससे बहुत आगे निकल चुके हैं. हमें क्वीन बनने के लिए किंग की कोई जरूरत नहीं, हम अपना रास्ता खुद बनाते हैं वो भी अपने ही स्टाइल में. तारे तोड़कर मत लाना हमारे लिए, वो तो खुद हमें ढूंढते हुए चले आएंगे. हमें किसी और की स्टोरी का हिस्सा नहीं बनना, हम अपनी स्टोरी खुद लिखते हैं. जमाना बदल रहा है और कहानी भी."
इस वीडियो को शेयर करते हुए प्रियंका चोपड़ा (Priyanka Chopra) ने लिखा, "एक प्रेरित कहानी और दिल को छू लेने वाली कहानी, जो दुनिया को बदलकर अपना खुद का जहां बनाती हैं." प्रियंका चोपड़ा का यह वीडियो खूब धमाल मचा रहा है, उनके इस वीडियो को करीब 13 लाख से भी ज्यादा बार देखा जा चुका है.  प्रियंका चोपड़ा का यह वीडियो डिजनी की अपकमिंग मूवी 'फ्रोजन-2' का है. इस वीडियो के जरिए प्रियंका चोपड़ा ने मूवी की इंस्पीरेशनल मॉडल एल्सा और आना से परिचय करवाया है. इसमें प्रियंका चोपड़ा और परिणीति चोपड़ा 'एल्सा' और 'एना' का हिंदी किरदार निभाएंगी. 22 नवंबर को रिलीज हो रही इस फिल्म में पहली बार चोपड़ा सिस्टर्स साथ नजर आएंगी.